หน้ากาก N95 จาก 3M อเมริกากว่า 2 แสนชิ้น ถึงคลังองค์การเภสัชกรรมแล้ว พร้อมกระจายต่อทันทีถึงมือบุคลากรทั่วประเทศภายในวันพรุ่งนี้
หน้ากาก N95 จาก 3M อเมริกากว่า 2 แสนชิ้น ถึงคลังองค์การเภสัชกรรมแล้ว พร้อมกระจายต่อทันทีถึงมือบุคลากรทั่วประเทศภายในวันพรุ่งนี้นพ.โสภณ เมฆธน ประธานกรรมการองค์การเภสัชกรรม (อภ.) เปิดเผยว่า วันนี้หน้ากากอนามัย N95 ที่ อภ. สั่งจากบริษัท 3M ประเทศสหรัฐอเมริกา ส่งเข้าคลัง อภ.แล้ว รวม 200,000 ชิ้น พร้อมแล้วสำหรับการกระจายส่งให้โรงพยาบาลต่างๆ ที่ดูแลผู้ป่วยโรคโควิด-19 วันนี้ได้จัดส่งแล้ว ภายในวันพรุ่งนี้จะถึงสำนักงานสาธารณสุข 76 จังหวัดทั่วประเทศ เพื่อใช้บริหารให้โรงพยาบาลในพื้นที่ นอกจากนั้นวันนี้ยังได้มีการจัดส่งหน้ากาก face mask N95 กว่า 51,200 ชิ้น และชุดป้องกันเชื้อส่วนบุคคล (PPE) แบบ Protective suits จำนวน 10,020 ชุด ที่ได้รับบริจาคจากมูลนิธิแจ็ค หม่า และมูลนิธิอาลีบาบา ให้แก่ 79 โรงพยาบาลด้วย